Γιουλιάαν Τένιερς

Ο Γιουλιάαν Τένιερς (φλαμανδικά: Juliaan Teniers ή Juliaen Teniers, Αμβέρσα, 1572 - Αμβέρσα, 1615) ήταν Φλαμανδός ζωγράφος και ένα από τα μέλη της μεγάλης οικογένειας καλλιτεχνών Τένιερς.

Βιογραφία
Ο Γιουλιάαν Τένιερς γεννήθηκε στην Αμβέρσα. Ήταν ετεροθαλής αδελφός του Ντάβιντ Τένιερς του πρεσβύτερου και θείος του Ντάβιντ Τένιερς του νεότερου. Νυμφεύτηκε την Σουζάννα Κουανιέ, αδελφή του ζωγράφου Χίλλις ΙΙ Κουανιέ στις 23 Απριλίου 1595.Juliaen Teniers (I)  στο Ολλανδικό Ίδρυμα Ιστορίας της Τέχνης  Απέκτησαν τουλάχιστον τρία παιδιά: Τον Γιαν Μπάπτιστ, τον Μέλχιορ και την Γιοάννα.SAA (City Archives Antwerpen) Pk3473; PR1, PR8, f41,  Onze-Lieve-Vrouwkerk: 19 June 1577; Notaris Ant. Jaspers 1626–32, f 149r-v; F.J. van den Branden (1883), pp.751–752.

Ο Γιουλιάαν έγινε "Δάσκαλος" στη Συντεχνία του Αγίου Λουκά της Αμβέρσας το 1595 και έγινε επίσης μέλος του Armenbus, υποοργάνωσης της Συντεχνίας που είχε ιδρυθεί το 1538, σύμφωνα με το παράδειγμα άλλων επαγγελμάτων, για να υποστηρίξει τα μέλη της, τα οποία, λόγω ασθένειας ή ατυχήματος, δεν ήσαν πλέον σε θέση να υποστηρίξουν οικονομικά την οικογένειά τους ή των οποίων οι συγγενείς ήταν φτωχοί και αδυνατούσαν να πληρώσουν τα έξοδα ταφής.Artesis University College Dept B Bib 243(4), f40r. Αυτός και η σύζυγός του έζησαν στην οδό Koningstraat μέχρι το 1597, οπότε αγόρασαν την οικία De Roos στην οδό Vaartstraat.F.J. van den Branden (1883), pp.751–752. Μεταξύ 1595 και 1608 είχε τουλάχιστον ένδεκα μαθητές, από τους οποίους μόνον ο Γκασπάρ φαν ντεν Χούκε και ο αδελφός του Ντάβιντ έγιναν διάσημοι ζωγράφοι.P. Rombouts & T. van Lerius (1874) II, pp.381, 387, 407, 408, 410, 414, 415, 417, 445.

Ο Γιουλιάαν Τένιερς απεβίωσε λίγο πριν την 11η Μαρτίου 1615.F.J. van den Branden (1883), pp.752.

Έργο
Μαζί με τον ετεροθαλή αδελφό του ο Γιουλιάαν ζωγράφισε σκηνές για έργα που εκτελέστηκαν κατά τις θριαμβευτικές εισόδους των Αρχιδουκών στην Αμβέρσα.L. van den Broeck (1987), p. 119. Τα έργα του είναι γνωστά μόνον μέσω απογραφών,F.J. van den Branden (1883), pp.751–752,  Antwerpsch Archievenblad 21, p.322. κάτι που καθιστά σαφές ότι ορισμένες φορές συνεργάστηκε με τους Γιόος ντε Μόμπερ και Κλες φαν Κλέφε.F.J. van den Branden (1883), pp.751, Antwerpsch Archievenblad 21, p.322.

 Δείτε επίσης 
 Κατάλογος Φλαμανδών ζωγράφων

 Πηγές








 Παραπομπές

Κατηγορία:Φλαμανδοί ζωγράφοι